
Pamunuan ang nabubuong 
nagkakaisang prenteng anti-Arroyo! 


along sumisiklab ang 
Le ng mamama- 
yan sa sunud- 
sunod na mga 4 
hakbang at pata- / 
karan ni Gloria 
Macapagal-Arroyo 
na walang anumang 
pagsasaalang-alang sa 
kanilang kagalingan. Da- 
hil sa ibayong pahirap na dala 


ng mga ito, si Arroyo na mismo ang nag-uudyok sa 
EN mamamayan na kumilos upang patalsikin siya sa 
poder. 

Pinakagalit sa rehimeng Arroyo ang mga 
manggagawa at magsasaka. Malaki rin ang ga- 
lit dito ng mga nasa panggitnang saray ng 

NG lipunan tulad ng mga estudyante, guro, kawani 
A/I ng gubyerno at propesyunal dahil sa malawa- 
kang korapsyon ng rehimeng Arroyo at dahil 
hindi na sila makaagapay sa tindi ng krisis panlipu- 
nan. 
Matindi ang takot ni Arroyo sa pagbubuo ng ma- 
lawak na nagkakaisang prente na maninindi- 
gan laban sa kanyang rehimen. Kaya wa- 
lang patid ang pagsisikap niyang hatiin 
ang oposisyong pulitikal sa pamama- 
gitan ng mga lihim na pakikipagka- 
sundo at pag-aalok ng mga pwesto 
sa burukrasya. Nahihirapang mag- 
kaisa ang watak-watak na paksyong 
anti-Arroyo dahil na rin sa hinala 
ng isa't isa na lihim na 
nakikipag-areglo sa 
Malakanyang ang ka- 
nilang mga kapwa re- 
aksyunaryong oposi- 
syunista. Lubusan 
ding inaalagaan 
ni Arroyo ang 
mga heneral sa 
AFP at PNP kaya 


$ N 
NG 
Igat 


` 


Mga tampok sa Rebolusyonaryong Kalagayan sa mga US Armed Forces, 
. . pagsulong sa Quezon tubuhan ng Batangas nakaunipormeng 

tiwala siyang ang katapatan ng 
mga ito ay makauudlot sa anu- 
mang tangkang pag-aalsa o 
kudeta. 

Hindi magmumula sa elitistang 
oposisyong anti-Arroyo ang pwersa 
at pamumunong kinakailangan pa- 
ra patalsikin ang rehimen. Ang ma- 
lawak na alyansang magpapatalsik 
kay Arroyo ay uusbong, hindi mula 
sa pagsisikap ng mga elitistang pu- 
litiko, kundi mula sa pagbulwak ng 
malawak na kilusang protesta ng 
mamamayan. 

Ang malawak na hanay ng mga 
pwersang anti-Arroyo ay mapapag- 
isa sa pamamagitan lamang ng 
pagsisikap ng mga organisasyong 
masang pambansa-demokrata na 
nasa gulugod ng kilusang protes- 
tang anti-Arroyo. Sila ang pinaka- 
militante at pinakamatatag sa pag- 
laban sa tiwali, anti-mamamayan 
at papet na rehimeng Arroyo. May- 
roon silang malawak na impluwen- 
sya at taglay nila ang kakayahang 
pagkaisahin ang iba't ibang sektor, 
grupo at partido tungo sa pagbu- 
buo ng malawak na alyansang anti- 
Arroyo. 

Napakalalalim ng batayan para 
magbuklod ang mamamayan sa 
isang malawak na prenteng anti- 


Arroyo at maglunsad ng makapang- 
yarihang daluyong ng protesta na 
magpapatalsik sa rehimen. 

Nitong Enero, panibagong ser- 
ye ng mga pahirap ang hatid ng 
rehimeng Arroyo sa mamamayan na 
ibayo nilang ikinagagalit: 

Iniutos ng rehimen sa pama- 
magitan ng Department of Labor 
and Employment ang pagtatanggal 
sa trabaho ng 35 lider ng Central 
Azucarera de Tarlac (CAT) Labor 
Union alinsunod sa kagustuhan ng 
pamilyang Cojuangco na durugin 
ang unyon at maglunsad ng gan- 
ting-salakay sa mga welgista. Na- 
patunayang hungkag ang postura 
ng rehimen bilang tagapamagitan 
nang gamitin nito ang buong bigat 
ng mga anti-manggagawang batas 
upang ideklarang iligal ang welga. 
Ibinasura rin nito ang mahigpit na 
kahilingan ng mga manggagawa 
para sa P100 pagtaas sa arawang 
sahod at sa halip ay nag-utos ng 
nakatinsultong P12 dagdag sa sa- 
hod. 

Lalo nitong pag-aalabin ang 
damdamin ng mga manggagawa ng 
CAT upang ipagpatuloy ang kani- 
lang welga. Makaaani rin sila ng 
mas malawak na simpatya at supor- 
ta para sa kanilang pakikibaka. 

Lubos na itinutulak ng rehi- 
meng Arroyo ang 20% pagtataas sa 
value added tax (VAT), bukod sa iba 
pang anti-mamamayang hakbangin 
sa pagbubuwis bilang pagsunod sa 
mga dikta ng International Mone- 
tary Fund at iba pang dayuhang pi- 
nagkakautangan. Magreresulta la- 
mang ito ng ibayong pagtaas ng 
presyo ng mga bilihin at serbisyo. 
Samantala, patuloy na binibig- 
yang-prayoridad ng gubyerno ang 

gastos-militar at pagbabayad ng 
pasaning utang--bagay na magdu- 
dulot ng lalong pagkabulok ng mga 
serbisyong publiko. 

Kasabay nito'y hinaharang ang 
pagpapasa sa P125 dagdag na sa- 
hod. Malinaw na itinataguyod ng 
rehimeng Arroyo ang interes ng 
mga dayuhang malalaking kapita- 
lista sa kapahamakan ng mamama- 
yang Pilipino. 

Ibayong ginigipit ng rehimeng 
Arroyo ang mga komunidad ng 
Moro sa Metro Manila at iba pang 
mga lugar sa kasabikan nitong itu- 
lak ang kampanya umano laban sa 
mga terorista. Naghasik ito ng la- 

Mga buladas ni Arroyo 

Col. Sebastian, pinarusahan 

Pagsulong sa Quezon 

Pulang pagdiriwang 

Kalagayan sa mga tubuhan 
ng Batangas 

US Armed Forces, halimaw 

Pasistang kontratista 

Paghahanap ng WMD, 
itinigil na ng US 

Karamihan ng mga Amerikano, 
tutol sa gera sa Iraq 

Matatagumpay na TO 

Balita 


Ang Ang Bayan ay inilalabas sa wi- 
kang Pilipino, Bisaya, Iloko, Hiligay- 
non, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org 

Tumatanggap ang Ang Bayan ng 
mga kontribusyon sa anyo ng mga ar- 
tikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

gim at niyurakan ang mga sibil at 
pampulitikang karapatan ng mama- 
mayang Moro nang arestuhin nang 
walang mandamyento ang 17 resi- 
dente ng mga komunidad ng Moro 
sa Maynila at sampahan sila ng ga- 
wa-gawang kaso kaugnay ng diu- 
manong plano na bombahin ang 
prusisyon sa pista ng Quiapo ni- 
tong Enero 9. 

Nilalayon ng gubyernong Arro- 
yo na hatiin ang mamamayang Pili- 
pino at Moro sa pamamagitan ng 
sadyang pag-uudyok ng diskrimina- 
syon sa relihiyon, kultura at puliti- 
ka laban sa mga Moro. Subalit hin- 
di mapigilan ni Arroyo ang humi- 


yang Pilipino at Moro na kapwa 
nakakikita sa pangangailangang 
harapin ang komun na kaaway-- 
ang mapang-aping gubyernong 
Arroyo. 

Ang sunud-sunod na anti-ma- 
mamayang mga hakbanging ito ay 
dagdag lamang sa humahabang lis- 
tahan ng mga krimen ng rehimeng 
Arroyo laban sa mamamayang Pili- 
pino. Walang awat ang pagtataas 
sa presyo ng langis at iba pang pa- 
ngunahing bilihin, mas malala ang 
burukratikong korapsyon mula sa 
matataas na upisyal-militar hang- 
gang sa angkang Arroyo, binaba- 
wasan ang gastusing panlipunan at 


serbisyong panlipunan, ipinapako 
sa napakababang antas ang sahod 
at sweldo, ipinagkakait ang tunay 
na reporma sa lupa, mas matindi 
ang militarismo at walang katulad 
ang pagsidhi ng mga paglabag sa 
karapatang-tao. 

Hinog na hinog na ang kalaga- 
yan upang mabigyang-direksyon 
ang malawakang galit ng mamama- 
yan. Responsibilidad ng mga pam- 
bansa-demokratikong pwersa na 
pamunuan ang pakikipaglaban ng 
sambayanang Pilipino at pagkaisa- 
hin ang pinakamalawak na posib- 
leng hanay ng mga pwersa para 
patalsikin ang kinamumuhiang re- 


higpit na pagkakaisa ng mamama- 


hinahayaang mangabulok ang mga 


himeng Arroyo. 


Mga buladas ni Arroyo 


pilit na pinagaganda ni Arroyo ang kalunus- 

lunos na katayuan ng ekonomya ng Pilipinas. 
Sa nakaraang mga araw, sunud-sunod ang kanyang 
mga deklarasyong hindi naghihirap ang sambaya- 
nan. Anu-ano pa kayang mga pang-iinsulto ang 
maibabato ni Gloria Arroyo sa ibayong 
nagugutom at naghihikahos na 
mamamayang Pilipino? 

"Bibili ka ba ng cellcard kung 

di ka pa nakabibili ng bigas?," ani 
Arroyo. Ito ang kanyang patutsa- 
da sa mamamayan kaugnay sa 

nababalitang paglaki ng kanti- 
dad ng nainom na beer at gin at 

ng biniling pre-paid cellular @ 
phone card sa Pilipinas noong 

2004. Batay ito sa lumaking 
benta ng San Miguel, Smart at 
Globe at sa isang hiwalay na 


sarbey na isinagawa ng AC 
Nielsen tungkol sa padron ng 
konsumo sa Pilipinas. Kahiya-hiya sa isang nagma- 
malaking "ekonomista" na palabasing ang isang 
listahan ng pinakamabentang mga produkto sa 
isang takdang panahon ay sukatan ng tunay na 
katayuan ng nakararaming mamamayan. 

"Hindi naman pala ganoon kasama." Ito ang si- 
nabi ni Arroyo sa larawan ng malawakang disemple- 

yo sa Pilipinas matapos baguhin ng katulad niyang 
mga "ekonomista" ang batayang depinisyon ng ka- 
walan ng trabaho. Ayon sa kanilang salamangka, 
yaong mga hindi naghahanap ng trabaho (kabilang 
ang milyun-milyong kababaihang nananatili sa 
bahay) ay hindi dapat ituring na walang trabaho. 

Sa isang iglap, nabawasan ng 1.2 milyong ang 

mga walang trabaho! 

Sa buwang ito, binayaran ni Arroyo 
ang Social Weather Station upang pala- 
basing nabawasan na ang bilang ng Pili- 
pinong nagugutom. Mananatiling miste- 

ryo na lamang sa milyun-milyong pamil- 
yang nagpapakasapat sa isang supot ng 
instant noodles tuwing kainan 
kung saang lupalop niya hinu- 
got ang ganitong kongklu- 

syon. 
Napakatapang ng apog ni 
Arroyo na mangalandakang 

"maluho" at "hindi naman pala naghi- 

hirap" ang mamamayang Pilipino sa- 

mantalang sa ilalim ng kanyang rehimen sumirit 
ang presyo ng pagkain, mga serbisyo at mga pro- 
duktong petrolyo--habang pilit pinagkakasya ang 
mga manggagawa at magsasaka sa mga mumo mula 
sa hapag ng bundat na mga burukratang mang- 
ungurakot at mapagsamantala. 
[AB] 


Col. Sebastian, pusakal na pasista 
at war criminal, pinarusahan ng BHB 


sinakatuparan ng Ulpiano Anareta Jr. Command ng 

BHB ang parusang kamatayan sa war criminal na si 
Ret. Col. Eduardo Sebastian, 61, nitong Enero 12 sa 
Barangay Kanlurang Mayao, Lucena City. 

Pinarusahan si Sebastian dahil sa kanyang mabi- 
bigat na krimen at mga paglabag sa karapatang-tao 
ng mamamayan. Kabilang siya sa kilalang mga mama- 
matay-tao ng diktadurang Marcos. Bilang pinuno ng 
AFP Southern Luzon Military Intelligence Group 
(MIG), pangunahin siyang responsable sa marami- 
hang pang-aaresto, panonortyur, pananalbeyds at 
pagdukot sa malaking bilang ng mga aktibista sa 
ilalim ng batas militar noong dekada 1970 hanggang 
dekada 1980. 

Si Sebastian ay personal na responsable sa pag- 
aresto, pagtortyur at halinhinang paggahasa kay Adora 
Faye de Vera noong 1976-1977. Ginawang sex slave ni 
Sebastian si de Vera sa loob ng ilang buwan bago ito 
nakalaya noong 1977. 

Sangkot din si Sebastian sa pagkawala nina Riza- 
lina Ilagan, Cristina Catalla at Erwin dela Torre mula 
Hulyo hanggang Agosto 1977. Gayundin, responsable 


si Sebastian sa 
pagkawala nina 
Modesto "Bong" Si- 
son, Leticia Pascual 
Ladlad, Jessica Sa- 
les at Reynaldo 
Cruz. 

Ayon kay Gre- 
gorio "Ka Roger" 
Rosal, tagapagsali- 
ta ng Partido Komunista ng Pilipinas, ang pagparusa 
kay Sebastian ay bahagi ng nagpapatuloy na 
pagsisikap ng rebolusyonaryong kilusan na mabigyan 
ng hustisya ang mga biktima ng pasistang diktadu- 
rang Marcos. 

Si Sebastian ay naging upisyal ng dating Philip- 
pine Constabulary-Integrated National Police na 
nakatalaga sa intelligence unit ng Southern Luzon 
Command sa ilalim ni Gen. Alejandro Galido. Naging 
provincial director siya ng pulisya ng Oriental Mindoro 
noong 1995-1996 at ng Quezon noong 1996-1997 
bago siya nagretiro. [AB] 


Rebolusyonaryong pagsulong sa Quezon 


i mapigilan ang pagdami ng 
Dnimanayana nagsusulong 

ng demokratikong rebolu- 
syon ng bayan sa rehiyon ng Timog 
Katagalugan sa pangkalahatan at 
sa prubinsya ng Quezon sa partiku- 
lar. Ito ang pahayag ng kalihim ng 
Partido sa Quezon nang kapanaya- 
min siya ng AB noong Disyembre 

Lumaki ang bilang ng organisa- 
dong masa nang mahigit 10% at 
ang mga saligang organisasyong 
masa nang mahigit 8%. Masigla 
ang mga ito sa pag-aaral ng iba't 
ibang isyung panlipunan. Patuloy 
ang pagtatayo ng mga samahang 
masa sa mas masaklaw na erya at 
ang paghahanda sa ilang mahaha- 
lagang rekisito para sa pagtatayo 
ng mga organo ng kapangyarihang 
pampulitika. Tuluy-tuloy na isinu- 
sulong ang rebolusyong agraryo. 

Napababa ang resikada at sa ibang tiling mapagbantay ang mamama- 
lugar ay nakayanang tanggalin ito yan sa mga maniobra ng mga ko- 
nang lubusan. Gayunman, nanana- 


mersyante na ibalik ang resikada sa 

pamamagitan ng iba't ibang paraan 
tulad ng napakababang pagpresyo 
ng binibiling kopra. Nagtagumpay 
din sa ibang lugar ang mga pakiki- 
baka para itaas ang sahod ng mga 
manggagawang bukid, pagpapata- 
as sa presyo ng produktong bukid, 
pagbabago ng partihan, pagta- 
tanggol sa karapatan sa paniniri- 
kan at pagtutol sa pangangamkam 
sa lupa at pagbubukas ng landfill 
at iba pa. 

Ginamit ang sarisaring porma 
ng pakikibaka, ligal at iligal, tulad 
ng mga kampong bayan, dayalogo, 
rali, negosasyon at iba pang mga 
kilos protesta. Umunlad ang pag- 
ugnay at pag-oorganisa sa mga 
panggitnang pwersa, propesyunal, 
indibidwal na pulitiko at iba pang 
matataas na saray ng lipunan. 

Matatag na hinarap ang walang 
tigil na operasyon ng kaaway na 
may layuning durugin ang baseng 
masa. Naglunsad ng mga opera- 
syong isparo, isnayping at reyd la- 
ban sa mga pasistang tropa. Sa 
mga larangang gerilya sa Northern 
at Central Quezon, nakapaglunsad 
ng 18 taktikal na opensiba. La- 
bingwalong tropa ng kaaway ang 
nalipol at 10 ang nasugatan. 

Ipinakita ang pagiging epekti- 
bo ng saligang pormasyong platun 
sa paggampan ng gawain at pag- 
harap sa kaaway. 

Masigasig na nagrerekrut at 
nagpapaunlad ng mga bagong 
mandirigma ng BHB para bumalikat 
ng paparaming responsibilidad sa 
pagsusulong ng armadong pakiki- 
baka. Patuloy na nagpapakahusay 
ang BHB sa pagbubuo ng maayos 
na pulitikal na relasyon sa pagitan 
ng mga upisyal at mandirigma, 
pag-alam sa kalagayan at pagtu- 
gon sa kanilang mga pangangalla- 
ngan at pagbibigay sa kanila ng 
mga pulitiko-militar na pagsasa- 
nay. 

Lumalakas at lumalawak ang 
kasapian ng Partido sa prubinsya. 
Lumaki noong 2004 nang mahigit 

Pulang pagdiriwang 


isyembre 2004 sa isang hawan na lugar sa mga bundok ng Sierra 

Madre, nagtipon ang mahigit 1,200 kasapi ng Partido, hukbong 
bayan, mga kasapi ng mga samahang masa sa kanayunan, mga 
manggagawa, estudyante, mangingisda, pambansang minorya at iba 
pa upang ipagdiwang ang ika-36 na anibersaryo ng pagkakatatag ng 
Partido. Sa paligid ng lugar, ang bandila ng Partido, NDFP at BHB 
ay nakawagayway sa dulo ng nakatirik na mahahabang kawayan. Sa 
isang gilid, nakaukit sa lupa ang maso't karet. Tinirikan ito ng 
maliliit na bandila ng Partido na nagsisimbolo sa bawat martir na 
nag-alay ng buhay sa rebolusyon. Sa kabilang gilid, nakatayo ang 
eskultura ng maso't karit na gawa sa baging at mga dahon ng 
anahaw. Itinali ito sa tatlong malalaking sanga at pumapallalang sa 
taas na sampung talampakan. 

"Buong lakas na patatagin ang base ng rebolusyon. Buong gi- 
ting na paigtingin ang armadong paglaban ng mamamayan. Mag- 
punyagi sa lahatang panig na pagsulong." 

Ito ang panawagan ng Komite ng Partido sa prubinsya ng Que- 
zon sa pagdiriwang nito ng ika-36 na anibersaryo ng pagkakatatag 
ng Partido. Sa kabila ng malakas na pagbuhos ng ulan, naging ma- 
taas ang diwa ng mga nagsipagdalo sa pagbubunyi sa Partido bilang 
namumunong pwersa sa rebolusyong Pilipino. 

Nakapalibot ang mamamayan sa lugar na itinakdang entablado 
habang nagsipagtanghal ang mga Pulang mandirigma. Gamit ang 
malaking trompa, ipinadagundong nila ang kanilang matatatag at 
militanteng mga boses sa espesyal na araw na ito. Tampok sa pag- 
diriwang ang mga malikhaing kultural na pagtatanghal tulad ng 
awit/galaw, sayaw, mima, dula, tula at mural na nagpakita ng buhay 
at pakikibaka sa rebolusyon. Kinagiliwan ng lahat ang mga palabas 
na bumatikos at naglantad sa kabulukan ng estado at naghaharing 
uri. 

Nagpahayag ng pagkakaisa ang iba't ibang sektor sa naging 
papel ng Partido sa patuloy na paglawak at paglalim ng suporta sa 
rebolusyonaryong kilusan mula sa pinakamalawak na masang inaapi 
at pinagsasamantalahan. Inilahad ang pambansang kalagayan na 
nagpaliwanag sa paglubha ng krisis at pagsasamantala ng naghaha- 
ring uri sa kasalukuyan. 

Pinarangalan ang mga martir at bayaning nag-alay ng kanilang 
buhay para sa bayan at ipinagbunyi ang kanilang sakripisyo at am- 
bag sa rebolusyon. Ibinahagi ang mga importanteng aral at tagum- 
pay ng Partido sa taong 2004 sa prubinsya. ABI 


8% ang kasapian ng Partido mula 
sa dati nitong bilang noong 2003 
at dumami ang bagong tayong sa- 
ngay sa lokalidad nang 7%. Nakala- 
tag naman ang mga sangay na ito 
sa humigit-kumulang 200 baryo, 
komunidad, pabrika, asyenda at 
eskwelahan na nagsisilbing bag-as 


at namumuno sa mga pakikibakang 
masa sa kanayunan at kalunsuran. 

Tuluy-tuloy at lahatang-panig 
na nagpapakahusay ang mga kasa- 
ma rito sa harap ng papatinding 
militarisasyon at pandarahas ng 
kaaway. Batid nila na kailangang 
laging maghanda sa anumang ma- 

bagsik at marahas na tangka ng 
kaaway at estado na despera- 
dong nag-aambisyong durugin 
ang rebolusyonaryong kilusan. 

Nakikinita ng Partido sa re- 
hiyon na ipipihit ng kaaway ang 
diin ng mga operasyon nito mu- 
la sa Mindoro at Laguna tungo 
sa Quezon at ang ibayo pang 
pagpapatindi ng antas ng dig- 
maan. Dahil dito, nag-iibayo 
ang pangangailangang lubusang 
palalimin at palawakin ang ba- 
seng masa at paigtingin ang ar- 
madong pakikibaka. Sa partiku- 
lar, dapat lalo pang mapasigla at 
masustine ang pagsusulong ng 
rebolusyong agraryo na susing 
usapin sa pagpapalakas at pag- 
papatatag ng baseng masa sa 
kanayunan. Hangad ring maia- 
ngat ang kasalukuyang antas ng 
mga saligang organisasyong ma- 
sa at patuloy na mabuo at ma- 
konsolida ang mga samahang 
masa at organo ng kapangyari- 
hang pampulitika. 

Lalong mahigpit na tungku- 
lin ang paglulunsad ng mga tak- 
tikal na opensiba at ang pagsisi- 
kap na magtagumpay ang mga 
ito sa pulitika at militar. Mahig- 
pit ang kahilingan ng masa na 
makapagdulot ng malalaking 
bigwas sa kaaway. Para matugu- 
nan ito, kailangang bakahin ang 
mga bahid ng konserbatismo sa 
gawaing militar. Marami pang 
mga lugar ang kailangang paka- 
tan, mapunuan at mapalakas 
ang mga yunit at makinarya ng 
BHB. Maraming bilang ng mga 
bagong Pulang mandirigma ang 
dapat kagyat na bigyan ng puli- 
tiko-militar na pagsasanay at 
pataasin ang antas sa taktika at 
teknika. 

Sa paggampan ng gayong 
mga tungkulin, tinatanaw ng 
Komite ng Partido sa prubinsya 
ang kabuuang pagsulong ng re- 
bolusyonaryong gawain ngayong 
2005. [AB] 

Kalagayan ng mga magbubukid 
at manggagawang bukid 
sa mga tubuhan ng Batangas 


agrikultural ng Batangas ang 

asukal. Produkto ito ng 26 sa 
32 bayan at syudad ng prubinsya. 
Noong 2000, ang mga bayan ng 
Tuy, Calaca, Nasugbu, Balayan at 
Lemery ang may pinakamalalawak 
na tubuhan. 

Matatagpuan sa Batangas ang 
Central Azucarera de Don Pedro o 
CADP at ang Batangas Sugar Cen- 
tral Inc. (BSCI), dalawang malala- 
king gilingan ng tubo at pabrika ng 
asukal. Ang CADP ay pumapangatlo 
sa Victorias Milling Corporation sa 
Negros Occidental at BUSCO ng Bu- 
kidnon sa usapin ng kabuuang pro- 
duksyon ng asukal sa buong bansa. 
Ang pinagsamang produksyon ng 
CADP at BSCI ay katumbas ng 53% 
ng buong produksyon ng asukal sa 
buong Luzon. 

Katulad ng kalagayan sa iba 
pang mayor na mga tubuhan sa Pi- 
lipinas, ang mga tubuhan sa Ba- 


T:: sa pangunahing produktong 


tangas ay kinokontrol ng iilang pa- 
milya lamang. Batay sa talaan ng 
reaksyunaryong gubyerno, 16 na 
pamilya at korporasyon ang nag- 
mamay-ari sa mahigit 26,000 ek- 
taryang tubuhan dito. Tinatayang 
mahigit 63,000 manggagawang 
bukid ang ineempleyo ng mga tu- 
buhang ito para sa kani-kanilang 
operasyon. Ang mga regular na 
manggagawang bukid ay yaong 
matatagpuan sa malalawak na 
plantasyon ng tubo at tumatang- 
gap ng regular na buwanang sa- 
hod. Ang mga pana-panahong 
manggagawang bukid ay matatag- 
puan sa mga lupaing nakapailalim 
sa mga sistemang asyenda, mga 
nakasanlang lupa at kung saan 
man sila kinakailangan. 

Di hamak na mas makitid ang 
saklaw ng maliliit na magtutubo. 
Mahigit lamang 10,000 ektarya 
ang pag-aari ng mahigit 9,000 ma- 
liliit na magtutubo (isa o isa't ka- 

lahating ektarya lamang ang pag- 
aari ng bawat isa). Mas laganap 
kumpara rito ang sistemang kasa- 
ma at buwisan na sumasaklaw sa 
mahigit 18,000 ektarya. Bumibi- 
lang ng mahigit 15,000 ang mga 
kasama. Sa mga lupaing ito, ma- 
higpit na ipinagbabawal ang pag- 
tatanim ng anumang produkto li- 
ban sa tubo. 

Di makatarungang sistema ng 
partihan, mataas na gastos sa 
produksyon. Habang tumitindi 
ang krisis na dinaranas ng ekonom- 
ya ng bansa, at ng industriya ng 
asukal sa partikular, lalo ring tumi- 
tindi ang kahirapan at pagsasa- 
mantalang pyudal at malapyudal na 
dinaranas nila. 

Ang karaniwang partihan ay 
50-50 sa gastos sa ilang bahagi ng 
produksyon at kita mula sa kabuu- 
ang nabentang tonelada ng tubo. 
Hindi isinasama sa kwenta ang ha- 
laga ng paggawa na binabalikat ng 
mga magsasaka. 

Sa sistemang 50-50, laging 
agrabyado ang kasama. Ang gastos 
sa pagbubungkal ng lupa o pagha- 
handa ng lupa, ay solong isinasa- 
balikat ng kasama. Maging sa gas- 
tos sa pag-aararo, paggagamas at 
pag-aalaga ay walang parte ang 
panginoong maylupa. Karaniwang 
naghahati lamang ang panginoong 
maylupa at kasama sa gastos sa 
abono at pag-ani. 

Ang kawalan ng lupa at di ma- 
katarungang partihan ay lalong pi- 
nalalala ng mataas na gastos sa 
produksyon tulad ng sa abono. 
Isang malaking salik sa pagtaas ng 
gastos sa produksyon ng mga mag- 
tutubo ang kawalan ng subsidyo ng 
gubyerno. Halimbawa, nang tang- 
galin ng gubyerno ang subsidyo ni- 
to sa abono, dumoble ang presyo 
nito. 

Umaabot sa mahigit 58% ng 
kabuuang kita kada ektarya ang 
napupunta sa gastos sa produk- 
syon. Ibabawas pa sa maiiwan 
ang bahagi ng panginoong may- 

Sa mga bahaging naipamahagi na ang 
lupa sa mga manggagawang bukid at mga 
kasama sa ilalim ng huwad na CARL, epektibong 
nagamit ang usura bilang kasangkapan ng 
malalaking panginoong maylupa para muling 
mapasakanila ang lupa. 


lupa. 

Higit pang tumaas ang gastos 
sa produksyon ng magsasaka sa 
panahon ng liberalisasyon ng agri- 
kultura ng bansa dahil sa tuluy-tu- 
loy na pagtaas ng halaga ng mga 
abono at pestisidyo. 

Mataas na interes sa pautang 
at ang rekonsentrasyon ng lupa. 
Dahil sa gipit na kalagayan, napi- 
pilitang umutang ang mga kasama 
sa mga panginoong maylupa, usu- 
rero, komersyante at bangko sa ka- 
bila ng mataas na interes. Napu- 
pwersa silang isanla o iaryendo ang 
kanilang lupa. 

May dalawang klase ng aryen- 
do. Sa unang klase, ang tubuhan ay 
pangangasiwaan ng usurero sa loob 
ng napagkasunduang panahon. 
Halimbawa, sa inutang na P20,000 
ng magsasaka, tatlong gilingan ni- 
tong ipauubaya sa usurero ang 
kanyang tubuhan at lahat ng kita 
mula rito. Sa ikalawang klase na- 
man ng aryendo, hindi ibabalik sa 
magsasaka ang kanyang lupa hang- 
ga't di nito naisasauli sa usurero 
ang inutang na halaga. 

Laganap ang sistemang ito sa 
mga tubuhang saklaw ng huwad na 
Comprehensive Agrarian Reform 
Law (CARL) ng reaksyunaryong es- 
tado sa Nasugbu, Batangas na ba- 
hagi ng malawak na lupain ng pa- 
milyang Roxas. 

Sa mga bahaging naipamahagi 
na ang lupa sa mga manggagawang 
bukid at mga kasama sa ilalim ng 
huwad na CARL, epektibong naga- 
mit ang usura bilang kasangkapan 
ng malalaking panginoong maylupa 
para muling mapasakanila ang 


lupa. 

Isang halimbawa nito ang kaso 
ng mga manggagawang bukid sa 
Hacienda Banilad, bahagi ng mga 
lupain ng pamilyang Roxas, na na- 
pagkalooban ng lupain sa ilalim ng 
CARL. Dahil sa pagkakautang, 70% 
ng mga naipamahagi nang lupain 
ay naibalik muli sa kontrol ng pa- 
milyang Roxas. Mahigit kalahati ni- 
to ay nasa anyo ng mga ipinamba- 
yad na CLOA ng mga kasama, at 
ang iba pa ay nasa ilalim ng siste- 
mang aryendo. 

Mababang sahod at iba pang 
pagsasamantala at pang-aalipin 
sa mga manggagawang bukid sa 
tubuhan. Napakababa ng sahod ng 
mga manggagawang bukid sa mga 
tubuhan. Walang natatanggap na 
anumang benepisyo ang mga regu- 
lar na manggagawang bukid sa mga 
asyenda. Ito'y kahit regular na ki- 
nakaltasan ang kanilang sahod ng 
P98 bawat araw para diumano sa 
mga benepisyo at bonus. 

Ang tagaalaga ng mga lupang 
nakaaryendo ay sinasahuran ng 
P100 bawat araw. Ang upa sa 
pag-aararo ay P250-P260 bawat 
araw at sa pagtataad ay P0.30 ba- 
wat taad (pananim na tubo) o 
P300 sa isang libo o laksa. 

Sa mga pumapallalim sa siste- 
mang kapatas (kilala rin bilang 
sistemang kabo), yaong mga bu- 
mibilang ng 10 tao pataas bawat 
kupon o pangkat ay sumisingil sa 
panginoong maylupa ng P130-140 
bawat tonelada. Subalit ang ipina- 
pasa lamang ng kapatas sa 
kanyang kupon ay P120-P135 
bawat tonelada. Kaya sa bawat 

tonelada ng kupon, kumikita 
ang kapatas ng P5.00 hanggang 
P10.00. 

Ang malalaking kapatas na- 
man ay nagpapasahod sa mga 
dayo mula sa ibang prubinsya ng 
P60-P100 bawat tonelada, sa- 
mantalang ang kanyang singil o 
kontrata sa may lupa ay P140 
bawat tonelada. Sa ganitong ka- 
lagayan, kumikita ng P60 hang- 
gang P80 bawat tonelada ang 
kapatas. 

Bukod sa sobrang kababaan 
ng kanilang sahod, karaniwang 
umaabot ng dalawang linggo ba- 
go ito matanggap ng mga da- 
yong manggagawang bukid. May 
mga pagkakataong umaabot 
nang ilang buwan bago magka- 
kwentahan at malaman ang ha- 
laga ng kikitain ng dayo. 

Sa ganitong kalagayan, ang 
mga dayo ay bumabale sa puno 
ng kupon o sa kapatas upang 
matugunan ang pangangailan sa 
bawat araw. Kung sila ay lokal o 
dayo na nasa pamumuno ng ka- 
patas, kadalasan ay nadadaya pa 
sila sa kwentahan. Lumalabas pa 
kung minsan na may utang o 
labis ang kanilang nabale. 

Mas malala pa ang nararana- 
sang pambubusabos ng kababai- 
han at kabataang manggaga- 
wang bukid. Ang kababaihan 
ang karaniwang gumagampan 
ng pananaad kung saan binaba- 
yaran sila ng P120 bawat 1,000 
taad. Sa paggagamas at pagha- 
halabas o pagputol ng tubo, 
P120-150 ang karaniwang sa- 
hod sa kanila at P100 naman 
kung may pakain. Ang kabataan 
na karaniwang nasa Grade 5 
hanggang Grade 6 o edad 10 
hanggang 12 ay binabayaran 
nang pakyawan ng P200 bawat 
parselang kanilang nililinis (la- 
wo). Karaniwan, ang bayad sa 
paglilinis ay P120 lamang bawat 
araw, na paghahatian pa ng mga 
bata. ABI 

US Armed Forces, 
nakaunipormeng halimaw 


arang hayop ang 
Prr ng mga 

tropa ng US 
Armed Forces sa mga 
bilanggo ng Abu Ghraib 
Prison sa Iraq. Sa base 
militar nito sa Guanta- 
namo, Cuba, itinayo ng 
US ang Camp Xray, in- 
ternasyunal na bilang- 
guan para sa inaakusan 
nitong mga “terorista.” 
Mahigit nang dalawang 
taong nakabimbin do- 
on ang mahigit 600 
preso mula sa may 40 
bansa kahit walang ma- 
linaw na kasong naka- 
sampa sa kanila. 

Bahagi ng tungku- 
lin ng mga sundalong 
Amerikano na nakadestino sa mga 
bilangguang ito ang pagtortyur sa 
mga bilanggo upang makapiga ng 
mahahalagang impormasyon. Bi- 
nigyang-laya sila ng nakatataas na 
upisyal na "gawin ang anumang 
nararapat" habang nagbubulag-bu- 
lagan sa mga kahayupang ipinapa- 
taw sa mga bilanggo. Ang mga 
bilanggo ay paulit-ulit na sinusun- 
tok, sinisipa, sinasampal, pwersa- 
hang tinuturukan ng droga, pinag- 
kakaitan ng tulog, tinututukan ng 
baril at sinasakluban sa ulo. Baha- 
gi rin ng tortyur ang malakas na 
pagpapatugtog, matagalang pag- 
papaiskwat sa mga bilanggo at 
pagkandado sa kanila nang hubad 
sa mga selda. 

Masahol pa, walang kaparara- 
kang isiniwalat ng mga sundalo 
ang kanilang kahayupan. Mismong 
ang mga sundalong ito ang nagla- 
gay ng mga larawan sa internet 
upang maghambog sa kanilang 
mga kaibigan at kamag-anak. 

Nariyan ang mga larawan ng 


isang bagong-dakip na Iraqi na 
tinatadyakan ng isang sundalong 
Amerikano at pinaiihian pa sa iba. 
Sinakluban sa ulo, pinaghubad at 
pinagpatung-patong ala-pyramid 
ang isa pang grupo ng mga bilang- 
gong Iraqi. May mga larawan ding 
nagpapakitang inuupuan ng ilang 
tropa ng US Navy SEALS ang mga 
hubad at pinagmaskarang bilang- 
gong Iraqi, kinukulata ng baril ang 
duguang ulo at umaapak nang na- 
kabota sa dibdib ng mga ito. Na- 
lantad sa mga bidyo ang sekswal 
na pang-aabuso sa buu-buong mga 
grupo at pag-utos sa isang baba- 
eng bilanggo na ipakita ang kan- 
yang dibdib. 

Kahindik-hindik ang iba pang 
detalyeng lumabas sa sinumpaang 
mga salaysay ng iba pang sundalo. 
Madalas, pinapasakan ng nakasin- 
ding sigarilyo ang tainga ng mga 
bilanggo. Itinatali sila sa poste, 
binabaril ng mga balang goma at 
ibinibilad sa araw hanggang hima- 
tayin. Ayon sa mga ulat na nakalap 

ng American Civil Liberties Union, 
kinakadenahan ang mga paa't ka- 
may at pinababaluktot ang mga 
bilanggo nang mula 18 hanggang 
24 oras. May mga pagkakataong ni- 
ririndi sila ng napakalakas na tug- 
tog at sinisilaw ng puting ilaw. 
Nasaksihan ng isang ahente ng Fe- 
deral Bureau of Investigation ang 
pagsakal, paglatigo at pagkulong 
ng mga bilanggo sa magiginaw na 
selda. Kinuryente naman ng isang 
US Marine ang isang bilanggo ga- 
mit ang kurdon ng electric transfor- 
mer. 

Tuwirang nilalapastangan ang 
pananampalatayang Islam para 
ibayong hiyain at pahirapan ang 
mga bilanggo. Ayon sa mga testi- 
monya, habang naghahalakhakan 
at sumisipol, pinwersa ng mga sun- 
dalo ang isang bilanggong Muslim 
na kumain ng karneng baboy, umi- 
nom ng alak at magpasalamat kay 
Hesukristo na siya'y buhay pa. Iti- 
natapon ang Koran (banal na libro 
ng mga Muslim) ng mga bilanggo 
sa kubeta at pinipilit silang taliku- 
ran ang kanilang pananampala- 
taya. Pinasimunuan pa ng isang 
heneral ang pagpapaahit ng mga 
balbas (na ipinagbabawal sa isang 
sekta ng mga Muslim). Ang bandila 
ng Israel, simbolo ng mga Hudyo, 
ay ibinabalot sa katawan ng mga 
bilanggo. 

Kinumpirma rin ng Interna- 
tional Committee of the Red 
Cross na sadyang gumagamit ang 
US Military ng sikolohikal at 
pisikal na tortyur sa mga bilang- 
go nito sa iba't ibang lugar. Sa 
tindi ng tortyur, madalas na na- 
pupwersa ang mga bilanggo na 
umamin sa mga bintang sa kanila 
(na kadalasa'y tungkol sa pagka- 
kasangkot nila umano sa al Qae- 
da) kahit sila ay inosente. Mara- 
mi sa mga inabusong bilanggo ay 
namatay. 

Sa tangkang ipagkailang siste- 
matiko ang pagmamaltrato sa mga 
sibilyan at bilanggo, naghuhugas- 

Pasistang kontratista 


Be" sa US Armed Forces, laganap na kinakasangkapan ng im- 
peryalismong US sa mga “kontra-teroristang” operasyon nito 
ang may 20,000 military contractor sa Iraq. Kadalasan, ang mga ito'y 
mga dating heneral at kawal na inuupahan ng gubyerno ng US at 
sinusuwelduhan ng hanggang $200,000 upang gawin ang mga 
kaparaanang kung tutuusin ay bawal sa balangkas ng militar gaya 
ng tortyur at pagpatay sa mga bihag. 

Si Jonathan Keith Idema, halimbawa, ay isang dating myembro 
ng Special Forces. Ang kanilang mga ginagawa, aniya, ay koordina- 
do sa CIA at suportado ng matataas na upisyal ng US. Noong Hulyo 
5, 2004, pinasok ng mga pulis na Afghan ang isang pribadong bi- 
langguang pinatatakbo niya. Doon, natagpuan ang tatlong lalaking 
nakabitin mula sa kisame samantalang lima pa ang bugbog at 
nakagapos sa loob ng isang madilim at maliit na kwarto. 

Dati ring sundalo ng Special Forces si David A. Passaro. Inutu- 
san siya ng gubyernong US na kunan ng impormasyon si Abdul Wali, 
inakusahang terorista sa Afghanistan. Nang igiit ni Wali na wala 
siyang alam, binugbog siya ni Passaro gamit ang mabigat na metal 
flashlight hanggang sa siya'y mamatay. 

Nitong mga nagdaang taon, nasangkot ang mga kontraktor sa 
samutsaring kaso ng pang-aabuso--mula sa mga paglapastangang 
rasista gaya ng sa Croatia hanggang sa sex trafficking sa Bosnia. 
Bagaman nahaharap ngayon sa mga kasong kriminal sina Idema at 
Passaro, walang pumipigil sa imperyalistang gubyerno na umupa ng 


libu-libo pang kapalit nila. 


kamay ang gubyernong Bush at 
ibinibintang ang mga krimen sa 
maliit na grupo ng mga sundalo. 
Nabura na sa mga ulat ang panga- 
lan ng mga heneral at iba pang 
upisyal na sangkot sa mga kaso. 
Ang camp commander ng Camp 
Xray, si Maj. Gen. Geoffrey Miller, 
ay hindi naparusahan at sa halip 
ay tahimik lamang na inilipat ng 
tungkulin. 

Bago pa man naisiwalat ang 
mga kaso ng pang-aabuso, lihim na 
itinatag ni Bush ang isang iligal na 
pangkat ng mga espesyal na opera- 
tiba. Tungkulin nito na dakpin o 
patayin ang mga matutukoy na 
myembro ng al Qaeda saanmang 
dako ng mundo. Hindi ito sumusu- 
nod sa mga internasyunal na batas. 
Kabilang sa "special-access pro- 
gramme" na ito ang pagtatayo ng 
mga lihim na sentro ng interoga- 


ABI 


syon kung saan pinahihintulutan 
ang malupit na pagtrato sa mga 
bilanggo. 


T. sa pinakahuling paraan upang 
pwersahang paluhurin ang ma- 
mamayang Iraqi ang paglusob at 
pagwasak ng mga tropang US sa 
Falluja, balwarte ng mga mandirig- 
mang Iraqi. Sa tinaguriang ikala- 
wang "shock and awe attack" (na- 
kabibigla at nakasisindak na pana- 
nalakay), tinatayang may 6,000 
patay, libu-libong sugatan at mahi- 
git 250,000 mamamayang sapili- 
tang pinalikas sa madugong pagsa- 
lakay ng mga imperyalistang tropa 
rito. Sapilitang hinalughog ng US 
Armed Forces ang mga bahay at ka- 
rakarakang dinakip ang kalalaki- 
han. Winasak ang mga palengke, 
ospital, moske, kalsada at mga im- 
prastruktura ng impormasyon at 

komunikasyon. Tinarget ang mga 
pangunahing pinagkukunan ng tu- 
big at kuryente. Tinangkang mag- 
karoon ng media blackout upang 
ilihim sa daigdig ang karumal-du- 
mal na operasyon sa Fallujah. 
Ginamit ang halos buong arse- 
nal ng US kabilang ang mga F-16, 
C-130, mga Abrams tank at Apache 
helicopter. Binaril ang mga ambu- 
lansya, at maging mga bata'y tinar- 
get ng mga Amerikanong isnayper. 
Inamin din ng Pentagon ang pag- 


panunog) laban sa buu-buong mga 
komunidad. 


"Kanan at buo ang loob ng 
mga sundalo habang pinu- 
puksa nila ang buhay ng mamama- 
yan," ulat ng isang saksing peryo- 
dista. Sa isang insidente, hindi ku- 
mukurap ang mga sundalo habang 
pinapuputukan ang isang bikti- 
mang sugatan na at namimilipit sa 
lupa. 

Ilampung libo na ang nilipol 


desperadong digma nito. Di iilan 
sa mga sundalo ng US ang nade- 
moralisa, nawalan ng katinuan ng 
isip o naghanap ng paraan upang 
tumakas mula sa brutal na imper- 
yalistang misyong manghimasok, 
manligalig at pumatay. Dumarami 
ang nagpapasyang iwan ang pag- 
kasundalo. Samantala, ang imper- 
yalistang hukbong sandatahan ay 
nahaharap sa makatarungan, luma- 
lawak at umiigting na pagnganga- 
lit at pakikibaka ng mamamayang 


gamit ng napalm (isang kemikal na 


ng imperyalismong US sa sakim at 


Iraqi. ABI 


Paghahanap ng WMD 
sa Iraq, itinigil na ng US 


tinigil na ng US ang halos dalawang taong bigong pagha- 

hanap ng weapons of mass destruction (WMD) sa Iraq. 
Bumalik na sa US ang mga myembro ng Iraq Survey Group 
(ISG), kabilang si Charles A. Duelfer, pinuno ng grupo. Ang 
Iraq Survey Group na binubuo ng 1,700 tauhan, ang itina- 
laga ng US noong Mayo 2003 upang maghanap ng WMD sa 
Iraq. 

Ang pagtigil sa paghahanap ng mga WMD ay patunay ng 
kahungkagan ng dahi- 
lan ng US sa pangge- 
gera at pananakop 
nito sa Iraq. Pinatu- 
tunayan nito na ang 
datos paniktik diuma- 
no ng US na gumaga- 
wa at nag-iimbak ng 
nuclear, chemical at 
biological weapons si 
Saddam Hussein ay 
sangkalan lamang pa- 
ra dambungin ang ya- 
mang langis ng Iraq. 

Sa kabila ng kabi- 
guan nitong makakita 
ng anumang WMD sa 
Iraq, nagmamatigas 
pa rin si Bush na was- 
to ang pananakop ng US sa bansa. 

Oktubre ng nakaraang taon nang maglabas ng report si 
Duelfer na nagsasabing walang WMD ang Iraq nang ilunsad 
ng US ang pambobomba sa bansa noong Marso 2003. Noon 
namang Enero 2004, nagbitiw ang unang pinuno ng ISG na 
si David Kay kasabay ng pagdedeklara na walang WMD sa 
Iraq. ABI 

Karamihan sa mga 
Amerikano, tutol sa 
gerang agresyon sa Iraq 


T ang karamihang Amerikano ngayon sa 
inilulunsad na gerang agresyon ng US 
laban sa Iraq. Ito ang opinyong nakasaad sa 
dalawang magkahiwalay na sarbey na inilat- 
hala nitong Enero 18. Kabaligtaran ito sa pa- 
niniwala ni Pres. George W. Bush na ang mu- 
ling paghalal sa kanya bilang pangulo ng US 
ay pagpapakita ng suporta ng mga Amerikano 
sa gera sa Iraq. 

Ipinapakita sa sarbey ng Washington 
Post/ABC News na 55% ng mga Amerikano 
ang naniniwalang mali ang paglulunsad ng 
gera laban sa Iraq samantalang 44% ang nag- 
aapruba nito. Limampu't limang porsyento 
(55%) ng mga Amerikano ang hindi nanini- 
wala na magiging istable na ang gubyerno sa 
Iraq pagkatapos ng eleksyon. Halos ganito rin 
ang sarbey ng USA Today/CNN/Gallup kung 
saan 52% ng mga Amerikano ang hindi pabor 
sa pagpapadala ng mga mapanakop na tropa 
sa Iraq. 

Samantala, inulan ng batikos ang ma- 
luhong inagurasyon ni Bush nitong Enero 
20. Aabot sa $60 milyon ang gastos para 
sa siyam na selebrasyon. Dalawampung 
milyong dolyar ($20 milyon) dito ay para 
tiyakin ang seguridad sa White House. 
Aabot sa 6,000 unipormado at di-unipor- 
madong pulis at 2,500 sundalo ang ipina- 
kat sa Washington D.C. dahil sa laki ng 
bilang ng mga demonstrador na tutol kay 
Bush. [AB] 

Jy MATATAGUMPAY NA OPENSIBA NG BHB 


Ilang tampok na taktikal 
na opensiba sa Mindanao 


a harap ng tumitinding krisis sa bansa, patuloy na 

lumalakas ang armadong rebolusyon sa Mindanao. 

Aabot sa 60 ang mga nailunsad na taktikal na open- 
siba sa nakaraang taon. Mula sa mga ito, mahigit 150 
malalakas na baril ang nasamsam ng BHB. Sa rehiyon 
ng Southern Mindanao, aabot sa 57 ang patay sa mga 
tropa ng kaaway at 54 ang sugatan. Sa rehiyong 
Northeastern Mindanao, 41 ang patay sa kaaway at isa 
ang sugatan. 

Sa kabilang banda, nalagasan ng ilang kadre at ka- 
sama ang BHB bunga ng malulupit na atake ng kaaway. 
Kabilang dito ang dalawang rehiyunal na kumander at 
ilang antas-kumpanya at -platun na mga upisyal militar 
at giyang pampulitika. Pinararangalan ng buong rebo- 
lusyonaryong kilusan ang kanilang pag-aalay ng buhay. 

Ilan sa mga tampok na tagumpay sa armadong pa- 
kikibaka ang sumusunod: 


Enero. Reyd sa Highway Patrol sa Antongalon, Butuan 
City. 

Pebrero. Pag-agaw sa inisyatiba sa atake ng kaaway sa 
Tambacan, South Cotabato. 

Marso. Engkwentro sa 27th IB sa Danlag, Tampacan, 
South Cotabato. Reyd sa Marsmann Detachment, Maco, 
Compostela Valley. Ambus sa Mahanog, Gigaquit, 
Surigao del Norte. Ambus sa 25th IB sa Kidlawan, 
Magsaysay, Davao del Sur. 

Abril. Reyd sa detatsment sa Nabunturan, Compostela 
Valley. Pagdis-arma sa Anislagan, Tagbina, Surigao del 
Sur; Tambulig, Zamboanga del Sur; Loreto, Agusan del 
Sur. Ambus sa convoy ng 25th IB sa Malapatan, Sa- 
rangani Province. 

Mayo. Ambus sa Leon Postigo, Zamboanga del Norte. 
Ambus sa Concepcion, Misamis Occidental. 

Hunyo. Reyd sa istasyon ng PNP sa Bayugan, Agusan 
del Sur. Reyd sa munisipyo ng New Corella, Davao del 
Norte. 

Hulyo. Pagdis-arma sa Philippine Navy sa Bulawanon, 
Rosario, Agusan del Sur. 

Agosto. Ambus sa Guinabsan, Buenavista, Agusan del 
Norte. 

Setyembre. Pagligtas kay Ka Jovan, isang bilanggong 
pulitikal, sa Nabunturan, Compostela Valley. 
Disyembre. Ambus sa Salaysayan, Nasipit, Agusan del 
Norte. 


(Halaw sa ulat ng NDF-Mindanao Information Bureau) 


ANG BAYAN Enero 21, 2005 


N BALITA | 


Walang awat na pamamaslang 
sa Davao City, kinundena ng BAYAN 


MARIING kinundena ng Bagong Alyansang Maka- 
bayan (BAYAN)-Southern Mindanao ang walang 
awat na pamamaslang sa Davao City. Umaabot na 
sa 22 katao ang biktima ng pananalbeyds sa syu- 
dad sa loob ng 15 araw. n 

Pinakahuling mga bik- 
tima ng mga nakabisikle- 
tang vigilante sina Albert 
Canedo at Jun Rey Re- 
ducto, parehong kasapi ng 
Anakbayan. Ang dalawang 
kabataan ay walang krimi- 
nal na rekord sa kanilang 
komunidad. 

May palagay ang BAYAN na ang nagpapatuloy 
na pananalbeyds na ito ay pagkukundisyon sa isi- 
pan ng mamamayan na maging katanggap-tang- 
gap ang ekstrahudisyal na pagpatay sa mga 
nagtutulak ng droga at maliliit na kriminal. Nag- 
pahayag ng pangamba ang BAYAN na sa pagkaka- 
paslang kina Canedo at Reducto, pananalbeyds 
ang magiging paraan para likidahin ang mga lider 
at kasapi ng mga progresibong organisasyon. 

Binatikos din ng BAYAN ang kawalang-silbi ng 
Philippine National Police, Task Force Davao (TFD) 
at Armed Forces of the Philippines dahil hang- 
gang sa kasalukuyan ay wala pa itong nadarakip 
sa mga salarin. 


Inagurasyon ni Abbas, idinaos 


NANUMPA si Mahmoud "Abu Mazen" Abbas bilang 
presidente ng Palestinian Authority nitong Enero 
15 sa West Bank. Ang panunumpa ay kagyat na 
isinagawa matapos manalo si Abbas sa eleksyong 
idinaos nitong Enero 9 upang palitan ang 
yumaong si Yasser Arafat. 

Si Abbas, na pumalit din kay Arafat bilang ta- 
gapangulo ng Palestinian Liberation Organization 
ay nagkamit ng 62% ng mga boto. 

Isang araw bago ang inagurasyon ni Abbas, 
pinutol ni Ariel Sharon, prime minister ng Israel, 
ang ugnay kay Abbas at sa Palestinian Authority 
dahil umano sa mga pang-aatake ng mga grupong 
Palestinian. Ito ay sa kabila ng panawagan ni 
Abbas para sa pagpapatuloy ng usapan sa pagitan 
ng magkatunggaling bansa para resolbahin ang 
kaguluhan. 

